Achebe skildrede det afrikanske folks historie fra den førkoloniale periode til nutiden. I romaner som ''Alt falder fra hinanden'' (1958) og ''Arrow of God'' (1964) beskriver han det traditionelle stammesamfunds møde med den britiske kolonimagt. Andre af hans romaner som ''Trives ej længere her'' (1960) og ''En mand af folket'' (1966) foregår omkring 1960, hvor Nigeria opnåede selvstændighed, og drejer sig især om det politiske system og dets omfattende korruption. Achebe havde selv et indgående kendskab til systemet gennem sit politiske engagement i Nigeria.<ref>[https://www.britannica.com/biography/Chinua-Achebe Chinua Achebe | Biography, Books, & Facts | Britannica.com<!-- Bot genereret titel -->]</ref>
Litteratur